Удалося дастаць генератар. I ў дзень дванаццатай гадавіны Кастрычніка ў камунарскім пасёлку ўспыхнула электрычнае святло. Якая была радасць! Гэта былі першыя электрычныя лямпачкі ва ўсім Любанскім раёне. У суседніх вёсках, убачыўшы зарава над Камунай, перапалохаліся, думалі, што яна гарыць, кінуліся на выручку... У пасёлку, як зачараваныя, моўчкі глядзелі на ліхтары. Пажылыя людзі здымалі шапкі і хрысціліся, маладыя дзівіліся і пыталіся — адкуль святло бярэцца?